system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre 1873.
assistant

1873 (MDCCCLXXIII) a fost un an obișnuit al calendarului gregorian, care a început într-o zi de miercuri.

Evenimente

Ianuarie 
 1 ianuarie: Japonia adoptă calendarul gregorian.

Februarie 
 11 februarie: Regele Amadeo al Spaniei abdică după o domnie de 2 ani. A fost singurul rege al Spaniei din Casa de Savoia și al doilea fiu al Regelui Victor Emanuel al II-lea al Italiei.

Martie 
 1 martie: Expoziția Mondială de la Viena. Un vânt de nebunie speculativă determină triplarea prețurilor în câteva luni.
 4 martie: Președintele Statelor Unite ale Americii, Ulysses S. Grant, își începe cel de-al doilea mandat.

Aprilie 
 1 aprilie: Vasul cu aburi britanic, RMS Atlantic, se scufundă în largul insulei canadiene Nova Scoția din Oceanul Atlantic, provocând moartea a 547 de persoane.

Mai 
 24 mai: Mareșalul Patrice de Mac-Mahon devine șef de stat al Franței și apoi președinte al celei de a Treia Republici.

Iunie 
 6 iunie: Se constituie Alianța celor trei împărați, o alianță politică cu caracter defensiv între țarul Alexandru al II-lea al Rusiei, împăratul Franz Joseph I al Austriei și împăratul Wilhelm I al Germaniei.

August 
 30 august: Expediția austro-ungară la Polul Nord descoperă un arhipelag, pe care l-au denumit Arhipelagul Franz Josef.

Noiembrie 
 17 noiembrie: Capitala Ungariei, Budapesta, se formează din Pest, Buda și Óbuda.

Nedatate
 decembrie: La Londra, smogul, cuvânt format din smoke (fum) și fog (ceață) ucide într-o săptămână, 700 de persoane cu probleme de respirație.
 Apare primul volum al Dicționarului-tezaur al limbii române elaborat de Ion Heliade Rădulescu, August Treboniu Laurian și Ion C. Massim, Volumul a fost criticat de membrii antilatiniști ai Academiei Române, în frunte cu Alexandru Odobescu.
 București: Are loc susținerea primelor teze de doctorat la Facultatea de Medicină.
 București: Începe să funcționeze "Grand Hôtel du Boulevard" (azi "Bulevard") care este unul din cele mai vechi hoteluri din București.
Începe construcția Castelului Peleș (finalizat în 1914). Odată cu construcția castelului, numele localității, a fost schimbat din Podul Neagului, în Sinaia.

Arte, știință, literatură și filozofie 
 Jan Matejko pictează Copernic sau discuția cu Dumnezeu.
 Joseph F. Glidden, un fermier american, a inventat sârma ghimpată.
 Jules Verne publică Le tour du monde en quatre-vingts jours (Ocolul pământului în 80 de zile).
Mihai Eminescu publică "Floare albastră".

Nașteri 

 8 ianuarie: Iuliu Maniu, politician român, conducătorul Partidului Național Român din Transilvania, deputat în Parlamentul de la Budapesta, președinte al Consiliului Dirigent al Transilvaniei, prim-ministru al României (1928-1933, cu intermitențe) și președintele Partidului Național-Țărănesc (1926-1933, 1937-1947), (d. 1953)
 8 ianuarie: Elena de Muntenegru, regină a Italiei și Albaniei (d. 1952)
 13 ianuarie: Vasile Suciu, mitropolit român, întâistătătorul Bisericii Române Unite cu Roma (d. 1935) 
 20 ianuarie: Johannes Vilhelm Jensen, scriitor danez, laureat al Premiului Nobel (d. 1950)
 25 februarie: Enrico Caruso, tenor italian (d. 1921)
 1 aprilie: Serghei Rahmaninov, compozitor și pianist american de origine rusă (d. 1943)
 25 august: Lucia Sturdza-Bulandra, actriță română de teatru (d. 1961)
 22 septembrie: Dimitrie Pompeiu, matematician român (d. 1954)
 10 octombrie: Ducele Adolf Friedrich de Mecklenburg (d. 1969)
 16 octombrie: Gheorghe Țițeica, academician, matematician, pedagog român (d. 1939) 
 20 octombrie: Guillermo Valencia, poet, diplomat și politician columbian (d. 1943)
 15 noiembrie: Sara Josephine Baker, medic american (d. 1945)
 23 noiembrie: Dimitrie Paciurea, sculptor român (d. 1932)
 20 decembrie: Mehmet Akif Ersoy, poet, veterinar, profesor, predicator, deputat turc (d. 1936)
 25 decembrie: Vladimir Ghika, prinț, diplomat, scriitor, om de caritate, preot catolic român (d. 1954)
 29 decembrie: Ovid Densușianu (n. Ovid Aron Densușianu), filolog, lingvist, folclorist, istoric literar și poet român (d. 1938)

Decese 

 9 ianuarie: Napoleon al III-lea (n. Charles Louis Napoléon Bonaparte), 64 ani, ultimul împărat al Franței (n. 1808)
 18 ianuarie: Edward Bulwer-Lytton (n. Edward George Earl Bulwer-Lytton), 69 ani, romancier britanic, dramaturg și om politic (n. 1803)
 26 ianuarie: Amélie de Leuchtenberg (n. Amélia Augusta Eugênia Napoleona de Leuchtenberg–Beauharnais), 60 ani, a doua soție a împăratului Pedro I al Braziliei (n. 1812)
 1 mai: David Livingstone, 60 ani, medic scoțian, misionar protestant și explorator al Africii Centrale și de Est (n. 1813)
 8 mai: John Stuart Mill, 66 ani, filosof englez (n. 1806)
 15 mai: Alexandru Ioan Cuza, 53 ani, primul domnitor al Principatelor Unite și al statului național România (n. 1820)
 22 mai: Alessandro Manzoni (n. Alessandro Francesco Tommaso Antonio Manzoni), 88 ani, scriitor italian (n. 1785)
 1 iunie: Gheorghe Bibescu, 69 ani, domn al Țării Românești din 1842 până în 1848 (n. 1804)
 6 iunie: Prințul Adalbert al Prusiei (n. Heinrich Wilhelm Adalbert), 51 ani, nobil german, amiral și teoretician naval (n. 1811)
 28 iunie: Andrei Șaguna, 64 ani, mitropolit al Transilvaniei (n. 1809)
 8 iulie: Franz Xaver Winterhalter, 68 ani, pictor german (n. 1805)
 14 decembrie: Elisabeth Ludovika de Bavaria, 72 ani, soția lui Frederick William al IV-lea al Prusiei (n. 1801)

Vezi și 
 Listă de conducători de stat din 1873

Legături externe 

1873